钦定古今图书集成/方舆汇编/边裔典/第042卷 > 浙东国
## 钦定古今图书集成/方舆汇编/边裔典/第042卷 > 浙东国

宝历二年，浙东国贡舞女二人：一曰“飞鸾”，二曰“轻凤。
修眉伙首，兰气融冶，冬不纩衣，夏不汗体。所食多荔
枝、榧实、金屑、龙脑之类。衣軿罗之衣，戴轻金之冠，表
异国所贡也。”軿罗衣无缝而成，其纹巧织，人未之识
焉。“轻金冠”以金丝结之，为鸾鹤状，仍饰以五彩细珠，
玲珑相续，可高一尺，秤之无二三分。上更琢玉芙蓉，
以为二女歌舞台，每歌声一发，如鸾凤之音，百鸟莫
不翔集其上。及观于庭际，舞态艳逸，更非人间所有。
每歌罢，上令内人藏之金屋宝帐，盖恐风日所侵故
也。由是宫中语曰：“宝帐香重重，一双红芙蓉。”

《续博物志》：